CELEX: 62012TN0329
Language: da
Date: 2012-07-23 00:00:00
Title: Sag T-329/12: Sag anlagt den 23. juli 2012 — Al-Tabbaa mod Rådet

8.9.2012   
            
            
               DA
            
            
               Den Europæiske Unions Tidende
            
            
               C 273/22
            
         Sag anlagt den 23. juli 2012 — Al-Tabbaa mod Rådet
   (Sag T-329/12)
   2012/C 273/37
   Processprog: engelsk
   
      Parter
   
   
      Sagsøger: Al-Tabbaa (Beirut, Libanon) (ved barrister M. Lester og solicitor G. Martin)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesafgørelse 2012/256/FUSP af 14. maj 2012 om gennemførelse af Rådets afgørelse 2011/782/FUSP om restriktive foranstaltninger over for Syrien (EUT L 126, s. 9) annulleres, for så vidt som den vedrører sagsøgeren.
            
         
               —
            
            
               Rådets gennemførelsesforordning (EU) nr. 410/2012 af 14. maj 2012 om gennemførelse af artikel 32, stk. 1, i forordning (EU) nr. 36/2012 om restriktive foranstaltninger på baggrund af situationen i Syrien annulleres, for så vidt som den vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender og har herved gjort gældende, at Rådet ved at opføre sagsøgerens navn på de lister, der er vedlagt som bilag til de anfægtede foranstaltninger
   
               —
            
            
               har foretaget en åbenbart fejlagtig vurdering af de faktiske omstændigheder ved at beslutte at anvende de omhandlede restriktive foranstaltninger på sagsøgeren og ved at anse kriterierne for opførelse på listen for opfyldte
            
         
               —
            
            
               har undladt at give sagsøgeren en tilstrækkelig og passende begrundelse for hans opførelse på listerne
            
         
               —
            
            
               har tilsidesat sagsøgerens grundlæggende ret til et forsvar og retten til en effektiv domstolsprøvelse, og
            
         
               —
            
            
               ubegrundet og uforholdsmæssigt har tilsidesat sagsøgerens grundlæggende rettigheder, navnlig hans ejendomsret og ret til at drive virksomhed, til beskyttelse af hans gode navn og rygte og til privatliv og familieliv.